Programas e propaganda

Si consumerat ogni italianu
invece 'e peta, pische, pane e binu,
cafè, tùcaru, late, oso e botinu,
frùture, ildura, casu, ozu elmanu,

s'aeran tentu gustu e apititu
a si che mandigare sas paràulas
ch'isprùnidi, tra veras e tra fàulas
sa propaganda a boghe o po iscritu,

no aimis bisonzu 'e importare
petas istranzas e late a piùbere
e né trigu po poder mandigare

ca sa zente 'e programas si fut pàschida,
afiancada, chena nudda cùbere1,
tranquilla, isetende sa rinàschida.

Su vintichimbe 'e Frealzu 1967

1Cùbere: desiderare